**Αγώνες της 11ης Ολυμπιάδας**|  |
| Τόπος διεξαγωγής | *Βερολίνο (Γερμανία)* |
| Συμμετέχουσες χώρες | 49 |
| Συμμετέχοντες αθλητές-Άντρες αθλητές-Γυναίκες αθλητές | 3.9613.633328 |
| Αγωνίσματα | 129 αγωνίσματα από 19 αθλήματα |
| Τελετή έναρξης | 1 Αυγούστου 1936 |
| Τελετή λήξης | 16 Αυγούστου 1936 |
| Κήρυξη της έναρξης | Αδόλφος Χίτλερ(Καγκελάριος) |
| Άναμα Βωμού της Φλόγας | Φριτς Σίλγκεν |
| Ολυμπιακός Όρκος-αθλητών-κριτών | Ρούντολφ Ίσμαϋρ- |

Οι **Αγώνες της 11ης Ολυμπιάδας**, κοινώς γνωστοί ως **Θερινοί Ολυμπιακοί Αγώνες 1936** διοργανώθηκαν στο Βερολίνο από την 1 Αυγούστου έως τις 16 Αυγούστου 1936. Η συμμετοχή 49 εθνών και 3.961 αθλητών στους αγώνες του Βερολίνου αποτέλεσε νέο ρεκόρ συμμετοχής.

Ιστορικό
--------

Για την επιλογή της πόλης έγινε ψηφοφορία μεταξύ των μελών της Διεθνούς Ολυμπιακής Επιτροπής (ΔΟΕ) το 1931. Από τις άλλες υποψήφιες, μόνο η Βαρκελώνη πήρε ψήφους, ενώ οι άλλες υποψήφιες πόλεις αποσύρθηκαν. Μετά την άνοδο στην εξουσία των Εθνικοσοσιαλιστών τον Ιανουάριο του 1933, με τη γνωστή αντισημιτική πολιτική, η ΔΟΕ συζήτησε αν θα έπρεπε να αλλάξει γνώμη για την πόλη που θα φιλοξενούσε τους αγώνες. Το καθεστώς του Χίτλερ έδωσε διαβεβαιώσεις ότι οι Εβραίοι αθλητές θα γίνονταν δεκτοί στη γερμανική ολυμπιακή ομάδα. Τον Σεπτέμβριο του 1934 η Ολυμπιακή Επιτροπή των ΗΠΑ δέχθηκε την πρόσκληση για τους αγώνες και σταμάτησε κάθε περαιτέρω προσπάθειες της ΔΟΕ να αλλάξουν απόφαση.

Η κυβέρνηση του Εθνοσοσιαλιστικού Κόμματος εκμεταλλεύτηκε το γεγονός για να βελτιώσει την εικόνα της ναζιστικής Γερμανίας στο εξωτερικό. Οι Ολυμπιακοί Αγώνες του 1936 έχουν γίνει γνωστοί για την πολιτική χρήση που έκαναν οι ναζί για προπαγάνδα και προώθηση του ιδεολογικού τους μηνύματος.
Με πρωτοβουλία της Γερμανίας οργανώθηκε για πρώτη φορά στην ιστορία των Ολυμπιακών Αγώνων η αφή (άναμμα) της Ολυμπιακής Φλόγας στην Ολυμπία και η λαμπαδηδρομία μέχρι το Βερολίνο. Το Υπουργείο Προπαγάνδας έστειλε στην Ελλάδα ειδικό όχημα με εξοπλισμό για ραδιοφωνική μετάδοση του γεγονότος και την σκηνοθέτρια Λένι Ρίφενσταλ.

Για πρώτη φορά, επίσης, έγινε μετάδοση των αθλητικών γεγονότων και μέσω τηλεόρασης, η οποία είχε ιδρυθεί στη Γερμανία το 1935, και η μετάδοση πραγματοποιήθηκε με εξοπλισμό της Telefunken, αν και το τηλεοπτικό σήμα μεταδιδόταν μόνο στο Βερολίνο και στο γειτονικό Πότσδαμ (26 χιλιόμετρα νοτιοδυτικά του Βερολίνου). Η συνολική ζωντανή τηλεοπτική μετάδοση των Αγώνων ξεπέρασε τις 70 ώρες. Παράλληλα, υπήρξε και ραδιοφωνική μετάδοση των Αγώνων σε 41 χώρες διεθνώς. Επίσης, μέχρι σήμερα η σχετική ταινία *Ολυμπία* της Ρίφενσταλ του 1938 θεωρείται δείγμα αθλητικής προβολής, αλλά, παράλληλα, και προπαγάνδας.

Γνωστοί αθλητές
---------------

Ο μεγάλος νικητής του αγώνων ήταν ο Αμερικανός Τζέσε Όουενς, ο οποίος κέρδισε τέσσερα χρυσά μετάλλια στον στίβο. Επιτυχέστερος των Γερμανών αθλητών ήταν ο Κόνραντ Φρέυ με τρία χρυσά, ένα αργυρό και δύο χάλκινα μετάλλια στην ενόργανη γυμναστική. Ο Σον Κη-Τσονκ ήταν ο πρώτος Κορεάτης ολυμπιονίκης που κέρδισε το χρυσό μετάλλιο στον μαραθώνιο ως μέλος της ιαπωνικής αντιπροσωπείας. 

### Η ελληνική αποστολή

Η Ελλάδα συμμετείχε στους αγώνες, παρόλο που πολλές χώρες δεν απέστειλαν αθλητές πραγματοποιώντας αγωνιστικό µποϊκοτάζ εξαιτίας του φασιστικού καθεστώτος της Γερμανίας και της αντισημιτικής πολιτικής του.
Μέλος της ελληνικής αποστολής ήταν και ο Σπύρος Λούης, μεταφέροντας συμβολικά έναν κότινο από δάφνη και ελιά, τον οποίο προσέφερε στον Χίτλερ κατά την τελετή έναρξης των Αγώνων. Έγινε δεκτός με ιδιαίτερες τιμές από τον "Κρατικό Οδηγητή των Σπορ" (*Reichssportführer*) Χανς φον Τσάμμερ - Όστεν, και του χορηγήθηκε αυτοκίνητο για τις μετακινήσεις του. Στις δημόσιες εμφανίσεις του (με φουστανέλα) συγκεντρωνόταν πλήθος που του ζητούσε αυτόγραφα. Στην τελετή έναρξης, η ελληνική ομάδα παρέλασε πρώτη, τιμής ένεκεν. Περνώντας μπροστά από τους επισήμους απέδωσε χαιρετισμό με κλίση της σημαίας και "δι' υψώσεως της δεξιάς χειρός προς τα πλάγια και εμπρός" (ολυμπιακός χαιρετισμός). Μεταξύ των αθλητών ήταν και η Δομνίτσα Λανίτου - Καβουνίδου. Στους αγώνες διακρίθηκαν ο Χρήστος Μάντικας ως 6ος Ολυμπιονίκης και 1ος μεταξύ των Ευρωπαίων στον τελικό των 400 μ. με εμπόδια. Επίσης ο Στέλιος Κυριακίδης που τερμάτισε 11ος στον Μαραθώνιο. Μεταξύ των Ελλήνων επισήμων που συνόδευσαν την ομάδα ήταν και ο τότε Διάδοχος, Βασιλιάς Παύλος.

Πίνακας μεταλλίων
-----------------

|  |  |
| --- | --- |
| Πίνακας μεταλλίων των Θερινών Ολυμπιακών Αγώνων 1936 |  |
| **Κατάταξη** | **Ονομασία ΕΟΕ** | Χρυσό | Αργυρό | Χάλκινο | **Σύνολο** |
| 1 |  **Γερμανία** | **33** | **26** | **30** | **89** |
| 2 |  ΗΠΑ | 24 | 20 | 12 | 56 |
| 3 |  Ουγγαρία | 10 | 1 | 5 | 16 |
| 4 |  Ιταλία | 8 | 9 | 5 | 22 |
| 5 |  Φινλανδία | 7 | 6 | 6 | 19 |
|  Γαλλία | 7 | 6 | 6 | 19 |
| 7 |  Σουηδία | 6 | 5 | 9 | 20 |
| 8 |  Ιαπωνία | 6 | 4 | 8 | 18 |
| 9 |  Ολλανδία | 6 | 4 | 7 | 17 |
| 10 |  Ηνωμένο Βασίλειο | 4 | 7 | 3 | 14 |
| 11 |  Αυστρία | 4 | 6 | 3 | 13 |
| 12 |  Τσεχοσλοβακία | 3 | 5 | 0 | 8 |
| 13 |  Αργεντινή | 2 | 2 | 3 | 7 |
|  Εσθονία | 2 | 2 | 3 | 7 |
| 15 |  Αίγυπτος | 2 | 1 | 2 | 5 |
| 16 |  Ελβετία | 1 | 9 | 5 | 15 |
| 17 |  Καναδάς | 1 | 3 | 5 | 9 |
| 18 |  Νορβηγία | 1 | 3 | 2 | 6 |
| 19 |  Τουρκία | 1 | 0 | 1 | 2 |
| 20 |  Ινδία | 1 | 0 | 0 | 1 |
|  Νέα Ζηλανδία | 1 | 0 | 0 | 1 |
| 22 |  Πολωνία | 0 | 3 | 3 | 6 |
| 23 |  Δανία | 0 | 2 | 3 | 5 |
| 24 |  Λιθουανία | 0 | 1 | 1 | 2 |
| 25 |  Ρουμανία | 0 | 1 | 0 | 1 |
|  Νότια Αφρική | 0 | 1 | 0 | 1 |
|  Γιουγκοσλαβία | 0 | 1 | 0 | 1 |
| 28 |  Μεξικό | 0 | 0 | 3 | 3 |
| 29 |  Βέλγιο | 0 | 0 | 2 | 2 |
| 30 |  Αυστραλία | 0 | 0 | 1 | 1 |
|  Φιλιππίνες | 0 | 0 | 1 | 1 |
|  Πορτογαλία | 0 | 0 | 1 | 1 |
|  |  | 130 | 128 | 130 | 388 |

Σημειώσεις
----------

1. ↑  «Olympic Vote History». Αρχειοθετήθηκε από το πρωτότυπο στις 25 Μαΐου 2008. Ανακτήθηκε στις 1 Ιουλίου 2008.
2. ↑  Keßler, Mario (2011). «Berlin 1936 – nur Spiele der Nazis? Olympia zwischen Sport und Politik». *Jahrbuch für Forschungen zur Geschichte der Arbeiterbewegung* **II**.
3. ↑  Εφημερίδα "Αθλητική Ημέρα", 13 Ιουλίου 1936, σ. 4
4. ↑  Rader, Benjamin G. «American Sports: From the Age of Folk Games to the Age of Televised Sports» --5th Edition.
5. ↑  «Σπύρος Λούης». *Ίδρυμα Μείζονος Ελληνισμού*. Ανακτήθηκε στις 8 Αυγούστου 2017.
6. ↑  "Αθλητική Ημέρα", 3-08-1936, σ. 3.
7. ↑  Εφημ. "Αθλητική Ημέρα", 30-7-1936. Ρεπορτάζ Τάκη Σακελλαρίου.
8. ↑  "Αθλητική Ημέρα", 3-08-1936, σ. 3.
9. ↑  Αθλητική Ημέρα, 6 και 13 Αυγ. 1936.
10. ↑  Μετάλλια της πρώην ανεξάρτητης Κορέας συνυπολογίζονται στα ιαπωνικά μετάλλια.

Δείτε επίσης
------------

* Διεθνής Ολυμπιακή Επιτροπή
* Θερινοί Ολυμπιακοί Αγώνες
* Κατάλογος κωδικών χωρών ΔΟΕ
* Ολυμπιακό Στάδιο (Βερολίνο)
* Ολυμπιακοί Αγώνες
* Ολυμπία (ταινία 1938)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Θερινοί Ολυμπιακοί Αγώνες 1936** |

* Σελίδα της Διεθνούς Ολυμπιακής Επιτροπής με θέμα τους Θερινούς Ολυμπιακούς Αγώνες του 1936
* United States Holocaust Memorial Museum - Online Exhibition: Nazi Olympics: Berlin 1936 Αρχειοθετήθηκε 2008-04-24 στο Wayback Machine.
* United States Holocaust Memorial Museum - Library Bibliography: 1936 Olympics Αρχειοθετήθηκε 2013-09-13 στο Wayback Machine.
* Τελετή αφής και μεταφοράς ολυμπιακής φλόγας στην Ελλάδα. Εφημερίδα "Αθλητική Ημέρα", 20-7-1936. (σελ. 238 του φυλλομετρητή)

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ολυμπιακοί Αγώνες |
| --- |
|  |
| 
* ΔΟΕ
* Ολυμπιακός Χάρτης
* Διοργανώτριες πόλεις
* Αθλήματα
* Κωδικοί χωρών
* Σύμβολα
* Μασκότ
 |
|  |
| Θερινοί Ολυμπιακοί Αγώνες | 
* 1896 Αθήνα
* 1900 Παρίσι
* 1904 Σεντ Λουίς
* 1908 Λονδίνο
* 1912 Στοκχόλμη
* 1916 1
* 1920 Αμβέρσα
* 1924 Παρίσι
* 1928 Άμστερνταμ
* 1932 Λος Άντζελες
* 1936 Βερολίνο
* 1940 2
* 1944 2
* 1948 Λονδίνο
* 1952 Ελσίνκι
* 1956 Μελβούρνη
* 1960 Ρώμη
* 1964 Τόκιο
* 1968 Πόλη του Μεξικού
* 1972 Μόναχο
* 1976 Μόντρεαλ
* 1980 Μόσχα
* 1984 Λος Άντζελες
* 1988 Σεούλ
* 1992 Βαρκελώνη
* 1996 Ατλάντα
* 2000 Σίδνεϊ
* 2004 Αθήνα
* 2008 Πεκίνο
* 2012 Λονδίνο
* 2016 Ρίο Ντε Τζανέιρο
* 2020 Τόκιο 3
* *2024 Παρίσι*
* *2028 Λος Άντζελες*
* *2032 Μπρίσμπεϊν*

 | Ολυμπιακοί κύκλοι |
|  |
| Χειμερινοί Ολυμπιακοί Αγώνες | 
* 1924 Σαμονί
* 1928 Σαίντ Μόριτς
* 1932 Λέικ Πλάσιντ
* 1936 Γκάρμις-Παρτενκίρχεν
* 1940 2
* 1944 2
* 1948 Σαίντ Μόριτς
* 1952 Όσλο
* 1956 Κορτίνα Ντ' Αμπέτσο
* 1960 Κοιλάδα Σκουάου
* 1964 Ίνσμπρουκ
* 1968 Γκρενόμπλ
* 1972 Σαππόρο
* 1976 Ίνσμπρουκ
* 1980 Λέικ Πλάσιντ
* 1984 Σαράγεβο
* 1988 Κάλγκαρι
* 1992 Αλμπερβίλ
* 1994 Λίλεχαμερ
* 1998 Ναγκάνο
* 2002 Σολτ Λέικ Σίτι
* 2006 Τορίνο
* 2010 Βανκούβερ
* 2014 Σότσι
* 2018 Πιόνγκτσανγκ
* 2022 Πεκίνο
* *2026 Μιλάνο & Κορτίνα Ντ' Αμπέτσο*
 |
|  |
| Άλλοι | 
* Αρχαίοι Ολυμπιακοί Αγώνες
* Ολύμπια
* Μεσολυμπιάδα 1906
* Παραολυμπιακοί Αγώνες
* Ολυμπιακοί Αγώνες Νέων

 |
|  |
| 
1Οι Ολυμπιακοί Αγώνες του 1916 ματαιώθηκαν λόγω του Α΄ Παγκοσμίου Πολέμου. 2 Οι Θερινοί και οι Χειμερινοί Ολυμπιακοί Αγώνες του 1940 και του 1944 ματαιώθηκαν λόγω του Β΄ Παγκοσμίου Πολέμου. 3Οι Θερινοί Ολυμπιακοί Αγώνες του 2020 αναβλήθηκαν κατά ένα έτος από τη ΔΟΕ λόγω της πανδημίας COVID-19. |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 130250223
* LCCN: n85136486
* GND: 2001155-6
* NKC: kn20080116035

 |

 |